Mus'ab ibn Umair

Mus'ab ibn Umair (), juga dikenali sebagai Mus'ab al-Khair ("Mus'ab yang baik") merupakan seorang pemuda yang berasal dari golongan bangsawan Makkah. Ibunya bernama Khunnas binti Malik.

Kehidupan 
Sebelum memeluk Islam, Mus'ab merupakan golongan cendekiawan Makkah dan sering dijemput ke mesyuarat para pemimpin Makkah yang ketika itu dihadiri oleh Abu Jahal, Abu Sufyan ibn Harb dan para bangsawan yang lain. Selepas memeluk Islam melalui Arqam ibn Abi Al-Arqam, Mus'ab kemudiannya bertukar watak menjadi zuhud dan warak. Antara dugaan beliau adalah mendapat tentangan hebat daripada ibunya sendiri sehinggakan beliau dikurung di dalam rumah dan dijaga oleh pengawal. Bagi mengelakkan seksaan, Mus'ab berhijrah ke Habsyah sebanyak dua kali.

Jasa dan sumbangannya 
Mus'ab merupakan perintis kepada para sahabat yang lain dalam proses pemelukan Islam di Madinah. Ramai di antaranya seperti Muaz ibn Jabal, Sa'ad ibn Muaz, Sa'ad ibn Ubadah, Usaid ibn Hudhair, Thabit ibn Qais, tiga orang anak lelaki Amru ibn Jamuh dan ramai lagi memeluk Islam atas usaha beliau. Mus'ab juga terlibat dalam Perang Badar dan Perang Uhud. Dalam Perang Uhud, Mus'ab dipertanggungjawabkan untuk memegang panji-panji Islam. Dalam peperangan tersebut, beliau mati syahid.

Rujukan

Pautan luar
  Musab Ibn Umayr 
  Life and Times of Imam Bukhari 

Sahabat Nabi
Pemeluk Islam
Sahabat Nabi yang menyertai Perang Uhud